Publication: Magyar Közlöny
Issue: MK-1999-118 (Year: 1999, Number: 118)
Era: 1990-2004
Section: megváltoztatása pedig — a 26/1993. (IV. 29.) AB határozatban foglaltak alapján — alkotmányosan nem megengedett. A biztosítási elemnek a vitatott rendelkezésbeli „alulértékelése” miatt megszűnik a rá vonatkozó objektív alkotmányos tulajdonvédelem. A tulajdonvédelem alkotmányos elvének ugyanis — a 43/1995. (VI. 30.) AB határozat
Paragraph Index: 1631

megváltoztatása pedig — a 26/1993. (IV. 29.) AB határozatban foglaltak alapján — alkotmányosan nem megengedett. A biztosítási elemnek a vitatott rendelkezésbeli „alulértékelése” miatt megszűnik a rá vonatkozó objektív alkotmányos tulajdonvédelem. A tulajdonvédelem alkotmányos elvének ugyanis — a 43/1995. (VI. 30.) AB határozat szerint — a társadalombiztosítás területén is kapcsolatban 1999/118. szám kell maradnia a vagyonnal, az értékteremtő munkával, amelynek indítványozók szerinti mindenkori objektív mércéje az a nettó keresetnövekedés, amelyet a Tny. 62. §-ának eredeti (2) bekezdése tartalmazott. A módosító rendelkezésben előirányzott, tervezett fogyasztói árnövekedés sem fogalmilag, sem közgazdaságilag nem kötődik a tulajdonhoz, ezért annak védelmére sem szolgálhat. 2.4. Az indítványozók többsége szerint a vitatott nyugdíjemelési szabály sérti az Alkotmány 70/A. §-ában szabályozott jogegyenlőség követelményét és a hátrányos megkülönböztetés alkalmazását tiltó rendelkezését. Az indítványok annak bizonyítására, hogy a Tny. 62. §-ának kifogásolt (2) bekezdése alkotmányellenes diszkriminációt tartalmaz, két érvet sorakoztatnak fel.

Source: https://magyarkozlony.hu/hivatalos-lapok/b6f88caafd30db239e4f54c29c63637f92fc4d12/dokumentumok/1cac48810787a4f86af4d7d07ed88e82d87bf08d/letoltes